**B.1 Opis predmetu zákazky**

**V prípade, že vymedzenie predmetu zákazky, jeho opis alebo technické špecifikácie odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ umožňuje ekvivalentné špecifikácie s technickými parametrami rovnakými alebo vyššími/lepšími.**

**Predmet zákazky:**

Predmetom zákazky je :

a/ komplexná rekonštrukcia existujúcich 6 ks nákladných výťahov v komplexe budov Univerzitnej nemocnice Bratislava (ďalej len „UNB), Nemocnica Staré Mesto (blok A1, A2, F,G, H a CH), ktorá obsahuje demontáž pôvodných výťahov vrátane všetkých ich komponentov, odvoz a ekologickú likvidáciu demontovaných pôvodných výťahov vrátane všetkých ich komponentov, komplexnú dodávku a montáž nových výťahov do pôvodných výťahových šácht vrátane zhotovenia nových elektrorozvádzačov, novej elektroinštalácie, nového osvetlenia výťahových šácht a súvisiacich stavebných, montážnych, maliarskych a murárskych prác typu - murárske opravy po výmene šachtových dverí, maľba výťahovej šachty, ... podľa obchodno-technickej špecifikácie a projektovej dokumentácie vypracovaných uchádzačom, ktoré budú prílohou zmluvy, zabezpečenie vykonania úradných skúšok technickou inšpekciou, dodanie východiskovej revíznej správy a dokladov, preukazujúcich schválenie používania výťahov, uvedenie výťahov do prevádzky, zaškolenie a poučenie obsluhy (min. troch osôb) na vyslobodzovanie uviaznutých osôb a odovzdanie výťahov do užívania,

b/ prevádzkový servis (údržba, mazanie a opravy výťahov na základe zistení z odborných prehliadok a odborných skúšok, odstraňovanie poruchy funkčnosti výťahov, výmena ovládacích prvkov, vyslobodzovanie uviaznutých osôb) rekonštruovaných 6 ks výťahov vrátane odborných prehliadok /štvrťročné revízie/ a odborných skúšok /3 ročné skúšky/ po dobu 60 mesiacov.

Súčasne je predmetom zákazky:

- dodanie príslušných atestov a certifikátov od zabudovaných materiálov a výrobkov,

- vyhotovenie príslušných správ o odborných prehliadkach a skúškach zariadení,

- dodanie návodu na obsluhu a údržbu zariadení, zaškolenie obsluhy,

- montážna skúška – revízna správa

- posúdenie zhody výťahov autorizovanou osobou

- vykonanie príslušných odborných prehliadok a odborných skúšok v rozsahu STN, v prípade inštalácie vyhradených technických zariadení podľa vyhlášky MPSVaR SR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov,

- dodanie dokladov o využití a zneškodnení všetkých odpadov, ktoré vzniknú realizáciou diela,

* dodanie projektovej dokumentácie s technickým popisom skutočného vyhotovenia diela v dvoch vyhotoveniach a elektronicky v dwg formáte alebo v inom editovateľnom formáte na CD.

Verejný obstarávateľ požaduje dodávku výťahu rovnakého alebo adekvátneho typu ako pôvodný výťah v súčasnej výťahovej šachte, rovnakých alebo obdobných parametrov a pri zachovaní terajších rozmerov, nosnosti, rýchlosti. Zmena (zmenšenie) rozmeru kabíny nie je prípustná vzhľadom na rozmery vo výťahu prepravovaných nákladov.

Dodávka a inštalácia musí byť vykonaná bez nutnosti vykonávania väčších stavebných úprav a pri zachovaní terajšej elektrickej prípojky. Výťahy musia spĺňať podmienky Nariadenia vlády SR č. 235/2015 Z.z., ktorým sa ustanovujú podrobnosti o technických požiadavkách na výrobky a postupoch posudzovania zhody na výťahy. Pri ich konštrukcii sa vychádza z noriem STN EN 81-20 a STN EN 81-50, vrátane normy EN 81-70 pre osoby s obmedzenou schopnosťou pohybu a orientácie.

Cieľom rekonštrukcie je zvýšenie spoľahlivosti výťahov, zvýšenia prevádzkovej bezpečnosti výťahov, zvýšenie komfortu pri odstraňovaní porúch, sledovanie prevádzky výťahov s možnosťou okamžitého zásahu z dispečingu, zjednotenie riadiaceho systému pre všetky výťahy, zjednotenie povinnej údržby výťahov.

U rekonštruovaných výťahov je požadovaný riadiaci systém, ktorý umožní vykonávanie údržby, servisu a opráv v záručnej dobe zhotoviteľom, resp. určené činnosti akoukoľvek odborne spôsobilou právnickou alebo fyzickou osobou, aj po záručnej dobe akoukoľvek odborne spôsobilou právnickou alebo fyzickou osobou, tzv. otvorený systém. Nesmie ísť o systém umožňujúci opravy a údržbu výlučne zhotoviteľom rekonštrukcie výťahov. Prístup do riadiaceho systému musí byť umožnený bez väzby na pripojenie externého testera alebo firemného SW.

Riadiaci systém musí obsahovať prvky s možnosťou výstupu (informácie) o technickom stave výťahu, hlásení, zaznamenávaní porúch, stave odstránenia poruchy a pod. s výstupom napr. na sledovací monitor v dispečingu technickej údržby verejného obstarávateľa a pod., vrátane dorozumievania a sledovania.

Rekonštrukcia výťahov v zmysle špecifikácie predmetu zákazky a ceny bude realizovaná podľa schváleného harmonogramu, ktorý musí byť predložený v rámci súťažnej ponuky a bude predmetom rokovania s úspešným uchádzačom pred uzavretím zmluvy. Harmonogram musí postihovať prevádzkové potreby verejného obstarávateľa a dopad realizácie na ostatné prevádzky nemocnice.

Rekonštrukcia výťahov musí byť uskutočnená v zmysle platných noriem, technických a bezpečnostných predpisov vzhľadom na povahu diela a podľa požiadaviek verejného obstarávateľa.

Súčasťou diela je/bude:

1. Demontáž pôvodných výťahov, ekologická likvidácia odpadových materiálov, súvisiace manipulačné a dopravné výkony.
2. Dodávka a montáž nových - rekonštruovaných výťahov **podľa vopred odsúhlasenej dokumentácie verejným obstarávateľom**, zabezpečenie vykonania úradných skúšok technickou inšpekciou, východisková revízna správa, schválenie k používaniu, uvedenie do prevádzky, zaškolenie a poučenie obsluhy (min. troch osôb) na vyslobodzovanie uviaznutých osôb a odovzdanie výťahov do užívania.
3. Stavebné práce súvisiace s rekonštrukciou výťahov:
* búracie práce v strojovni (odstránenie železobetónových pätníkov pod strojmi)
* búracie práce vo výťahovej šachte – manipulácia so zdeformovanými stavebnými dielmi
* likvidácia nepotrebných stavebných dielov a stavebnej sute
* vyčistenie šácht, upratanie a uvedenie priestorov do pôvodného stavu
* zapravenie vzniknutých medzier po výmene výťahu a odstránenie nerovností (zvýšené nároky na prácnosť z hľadiska výskytu povrchových nerovností)
* zapravenie vzniknutých dier po výmene ovládačov a signalizácie polohy a smeru jazdy
* zaliatie prahovej medzery vhodnou stavebnou hmotou
* vysekanie otvorov do železobetónu (ovládače, signalizácie polohy a smeru jazdy – osadenie podľa normy)
* betónovanie otvorov – čiastočná oprava vnútorných vápenných omietok
* rezanie konštrukcií zo železobetónu – čiastočné odsekanie a odobratie obkladov a muriva
* priebežné odstraňovanie odpadu a čistenie staveniska tak, aby zodpovedalo hygienickým požiadavkám. Odpad, ktorý sa bude zo staveniska odnášať bude premiestňovaný v plastových nádobách, vakoch alebo vreciach tak, aby bolo zabránené nadmernej prašnosti v priestoroch.

Dielo musí vyhovovať všetkým platným normám, a predpisom, najmä EN 81-20 a EN 81-50, prípadným požiadavkám dotknutých orgánov štátnej správy, statickej bezpečnosti, požiarnej bezpečnosti, hygienickým požiadavkám, vrátane všetkých stavebných, inštalačných a súvisiacich remeselníckych prác s komplexnou realizáciou diela. Zhotoviteľ je povinný vypracovať realizačnú projektovú dokumentáciu konkrétneho dodávaného technického zariadenia (výťahu) a zabezpečiť k nej kladné stanovisko Technickej inšpekcie/obdobnej notifikovanej osoby v oblasti bezpečnostných zariadení. Uvedenie výťahu do prevádzky v zmysle platnej legislatívy , nariadenia vlády SR č.571/2001Z.z. Posúdenia zhody na výťahoch STN EN 81-1+A3 : 2000 bezpečnostné pravidlá na konštrukciu a montáž výťahov.

Širšie priestorové vzťahy a informácie pre uchádzačov:

Rekonštrukcia bude prebiehať počas prevádzky nemocnice. Verejný obstarávateľ upozorňuje uchádzačov, že práce budú z toho dôvodu prebiehať v zložitých podmienkach. Postup prác vykonávaný zhotoviteľom musí byť preto sústavne koordinovaný povereným zástupcom objednávateľa.

Realizáciu plnenia sa požaduje tak, aby bola zabezpečená a umožnená prevádzka ostatných výťahov, nedošlo k obmedzeniu prevádzky nemocnice a horizontálnej a vertikálnej prepravy.

Povolená pracovná doba výkonu stavebných prác je:

* pracovné dni a dni pracovného voľna: 07:00 – 19:00 hod.
* v dňoch pracovného pokoja je zákaz vykonávať stavebné práce
* búracie a vŕtacie práce je zhotoviteľ povinný realizovať v pracovných dňoch, prednostne do 08:30 hod. a po 14:00 hod.

Minimálny rozsah preventívnej a prevádzkovej údržby

1. Mazanie výťahov podľa mazacieho plánu výrobcu
2. Údržba a opravy na zabezpečenie prevádzkovej spôsobilosti výťahov podľa vyhlášky 508/2009 Z.z. a STN 27 4002 a súvisiacich predpisov a noriem

a/ odborné prehliadky – 1 x za 3 mesiace

b/ odborné skúšky – 1 x za 3 roky

1. Činnosti nevyhnutné pre spoľahlivú a bezpečnú prevádzku výťahov a ich zariadení a podľa požiadaviek objednávateľa
2. Údržba a opravy na základe výsledkov revízií, kontrol a odborných prehliadok
3. Údržba a opravy v prípade poškodení a porúch

Cena za vykonávanie servisných služieb bude fakturovaná podľa skutočne vykonaných prác:

1. odborné prehliadky a odborné skúšky podľa pevnej ceny, uvedenej v ponuke úspešného uchádzača,
2. opravy a servisné zásahy, vyžadujúce dodanie náhradných dielov na základe osobitnej objednávky ako počet odpracovaných normohodín vynásobený cenou jednej normohodiny zvýšená o cenu použitého materiálu podľa aktuálneho cenníka dodávateľa (dodávateľ je povinný na vyžiadanie poskytnúť objednávateľovi svoj aktuálny cenník vo forme podľa dohody zmluvných strán a objednávateľ si vyhradzuje právo uskutočniť cenový prieskum porovnateľných tovarov na trhu, pričom ak sú ceny na trhu nižšie, bude cena určená najviac v hodnote priemeru troch najnižších cien).

Realizácia plnenia sa požaduje tak, aby bola zabezpečená a umožnená prevádzka ostatných výťahov, nedošlo k obmedzeniu prevádzky nemocnice a horizontálnej a vertikálnej prepravy pacientov, personálu. Pri prácach na jednotlivých podlažiach je nutnosť vymedzenia pracovného priestoru takým spôsobom, aby sa zabránilo škodám na majetku a zdraví, vykonávanie prašných procesov eliminovať na minimum.

**Miesto dodania**

Univerzitná nemocnica Bratislava - Nemocnica Staré Mesto v Bratislave, Mickiewiczova 13, 813 01  Bratislava

**Zoznam a technická špecifikácia výťahov, ktoré sú predmetom rekonštrukcie:**

**Výťah č. 1** **- objekt A chirurgia – A 1 veľký zadný (nákladný, 4 stanice, nepriechodný)**

**Typ výťahu:** nákladný výťah

**Nosnosť:** 1810 kg / 24 osôb

**Menovitá rýchlosť:** 1 m/s

**Pohon:** lanový s frekvenčným riadením

 Riadenie: zberné riadenie smerom nadol **- SIMPLEX**

**Šachta:** Rozmery (š x h): šírka 2400 mm, hĺbka 2700 mm

 Priehlbeň: 1200 mm – pod priestorom šachty nesmie byť priestor prístupný osobám

 Horný prejazd (hlava šachty): 4380 mm

 Počet podlaží / nástupísk: 4/4

 Dopravný zdvih: 13080 mm

**Strojovňa:** je – môže sa využiť

**Kabína:** Vyhotovenie**:** nepriechodná,

Rozmery: 1650 x 2360 x 2100 ( svetlá šírka x hĺbka x výška v mm)

Steny:neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny,

núdzová signalizácia

blokácia pre otvorenie dverí, Braillovo písmo pre nevidiacich
na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie**:** nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere:** kabínové**:** 1100 x 2000 mm (š x v), automatické, stranové otváranie

 nerez brúsená

šachtové**:** 1 100 x 2000 mm (š x v), automatické, stranové otváranie

 nerez brúsená

 PO EW 30

**Signalizácia:** v hlavnej stanici: **digitálny ukazovateľ polohy**

v ostatných staniciach: **digitálny ukazovateľ polohy**

**Ostatné vybavenie výťahu:** telefonické dorozumievacie zariadenie, rebrík do priehlbne, osvetlenie šachty,

# Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.

**Výťah č. 2 – objekt A chirurgia, malý predný A 2 (nákladný, 4 stanice, nepriechodný)**

**Typ výťahu**: nákladný výťah

**Nosnosť:** 1000 kg/ 13 osôb

**Menovitá rýchlosť**: 1 m/s

**Pohon:** lanový s frekvenčným riadením

 Riadenie: zberné riadenie smerom nadol - **SIMPLEX**

**Šachta**: Rozmery (Š x H): 1500 x 2630mm

 Priehlbeň: 530 mm

 Horný prejazd (hlava šachty): 4120 mm

 Počet podlaží / nástupísk: 4/4

 Dopravný zdvih: 13120 mm

**Strojovňa**: je – môže sa využiť

**Kabína**: Vyhotovenie: nepriechodná,

Rozmery: 1100 x 2200 x 2100 mm ( svetlá šírka x hĺbka x výška )

Steny: Neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny,

núdzová signalizácia

blokácia pre otvorenie dverí, Braillovo písmo na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie: nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere:** kabínové: 1100 x 2000 mm (š x v), automatické, stranové otváranie

 Nerez brúsená

 šachtové: 1 100 x 2000 mm (š x v), automatické, stranové otváranie

 Nerez brúsená

 PO EW 30

**Signalizácia**: v hlavnej stanici: digitálny ukazovateľ polohy

 v ostatných staniciach: digitálny ukazovateľ polohy

**Ostatné vybavenie výťahu**: telefonické dorozumievacie zariadenie, rebrík do priehlbne, osvetlenie šachty,

# Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.

**Výťah č. 3 - objekt F – neurológia a psychiatria 2 (nákladný, 5 staníc, priechodný)**

**Typ výťahu**: nákladný výťah

**Nosnosť:** 1125 kg/ 15 osôb

**Menovitá rýchlosť**: 1 m/s

**Pohon:**  lanový s frekvenčným riadením

 Riadenie: zberné riadenie smerom nadol - SIMPLEX

**Šachta**: Rozmery (Š x H): 1 810 x 2 520 mm

 Priehlbeň: 1 500 mm pod priestorom šachty nesmie byť priestor

 prístupný osobám

 Horný prejazd (hlava šachty): 3 600 mm

 Počet podlaží / nástupísk: 5/5

 Dopravný zdvih: 22010 mm

**Strojovňa:** je – môže sa využiť

**Kabína**: Vyhotovenie: priechodná,

Rozmery: 1200 x 2200 x 2100 mm ( svetlá šírka x hĺbka x výška )

Steny: Neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny,

núdzová signalizácia

blokácia pre otvorenie dverí, Braillovu písmo na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie: nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere**: kabínové: 1100 x 2000 mm (š x v), automatické, stranové otváranie

 Nerez brúsená

 šachtové: 1100 x 2000 mm (š x v), automatické, stranové otváranie

 Nerez brúsená

 PO EW 30

**Signalizácia**: v hlavnej stanici: digitálny ukazovateľ polohy

 v ostatných staniciach: digitálny ukazovateľ polohy

**Ostatné vybavenie výťahu**: telefonické dorozumievacie zariadenie, rebrík do priehlbne, osvetlenie šachty,

**Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.**

**Výťah č. 4 - objekt G – I. interná klinika (nákladný, 5 staníc, nepriechodný)**

**Typ výťahu**: nákladný výťah

**Nosnosť**: 1850 kg/ 24 osôb

**Menovitá rýchlosť**: 1 m/s

**Pohon**: lanový s frekvenčným riadením

 Riadenie: zberné riadenie smerom nadol - SIMPLEX

**Šachta:** Rozmery (Š x H): 2 080 x 3 000 mm

 Priehlbeň: 900 mm

 Horný prejazd (hlava šachty): 3 450 mm pod priestorom šachty nesmie byť

 priestor prístupný osobám

 Počet podlaží / nástupísk: 5/5

 Dopravný zdvih: 19010 mm

**Strojovňa**: je – môže sa využiť

**Kabína**: Vyhotovenie: nepriechodná,

Rozmery: 1650 x 2400 x 2100 mm ( svetlá šírka x hĺbka x výška )

Steny: Neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny, núdzová signalizácia

blokácia pre otvorenie dverí, Braillovo písmo na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie: nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere:** kabínové: 1100 x 2000 mm (š x v), automatické, stranové otváranie

 Nerez brúsená

 šachtové: 1 100 x 2000 mm (š x v), automatické, stranové otváranie

 Nerez brúsená

 PO EW 30

**Signalizácia**: v hlavnej stanici: digitálny ukazovateľ polohy

 v ostatných staniciach: digitálny ukazovateľ polohy

**Ostatné vybavenie výťahu:** telefonické dorozumievacie zariadenie, rebrík do priehlbne, osvetlenie šachty,

**Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.**

**Výťah č. 5 - objekt H – neurológia a psychiatria (nákladný, 6 staníc, priechodný)**

**Typ výťahu**: nákladný výťah

**Nosnos**ť: 1125 kg/ 15 osôb

**Menovitá rýchlosť**: 1 m/s

**Pohon**: lanový s frekvenčným riadením

 Riadenie: zberné riadenie smerom nadol - SIMPLEX

**Šachta:** Rozmery (Š x H): 1 810 x 2 520 mm

 Priehlbeň: 1 500 mm pod priestorom šachty nesmie byť priestor

 prístupný osobám

 Horný prejazd (hlava šachty): 3 600 mm

 Počet podlaží / nástupísk: 6/6

 Dopravný zdvih: 22010 mm

**Strojovňa**: je – môže sa využiť

**Kabína:** Vyhotovenie: priechodná,

Rozmery: 1200 x 2200 x 2100 mm ( svetlá šírka x hĺbka x výška )

Steny: Neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny, núdzová signalizácia

blokácia pre otvorenie dverí, braillovo písmo na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie:nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere**: kabínové: 1100 x 2000 mm (š x v), automatické, stranové otváranie

 Nerez brúsená

 šachtové: 1 100 x 2000 mm (š x v), automatické, stranové otváranie

 Nerez brúsená

 PO EW 30

**Signalizácia:** v hlavnej stanici: **digitálny ukazovateľ polohy**

 v ostatných staniciach: **digitálny ukazovateľ polohy**

**Ostatné vybavenie výťahu:** telefonické dorozumievacie zariadenie, rebrík do priehlbne, osvetlenie šachty,

**Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.**

**Výťah č. 6 objekt CH – I. interná a kožná klinika (nákladný, 5 staníc, priechodný)**

**Typ výťahu**: nákladný výťah

**Nosnosť**: 1400 kg/ 18 osôb

**Menovitá rýchlosť**: 1 m/s

**Pohon**: lanový s frekvenčným riadením

 Riadenie: zberné riadenie smerom nadol - SIMPLEX

**Šachta**: Rozmery (Š x H): 1 800 x 2 550 mm + 400 mm na protiváhu

 Priehlbeň: 1 550 mm pod priestorom šachty nesmie byť priestor

 prístupný osobám

 Horný prejazd (hlava šachty): 3 800 mm

 Počet podlaží / nástupísk: 5/5 jedna stanica  bude oproti súčasnosti nová a to

 medzi suterénom a prízemím smerom do dvora

 Dopravný zdvih: 13 080 mm

**Strojovňa**: je – môže sa využiť

**Kabína**: Vyhotovenie: priechodná,

Rozmery: 1400 x 2250 x 2100 mm ( svetlá šírka x hĺbka x výška )

Steny: Neocompact

Ovládací panel v kabíne: brúsená nerez K220

tlačidlo zatvárania dverí, signalizácia preťaženia kabíny, núdzová

signalizácia

blokácia pre otvorenie dverí, Braillovo písmo na privolávačoch

indikátor – 7 segmentový display (ukazovateľ polohy výťahu)

Podlaha: protišmyková ALTRO

Osvetlenie:nerez brus s LED osvetlením

Madlo: NIE

Sklopné sedadlo: NIE

Zrkadlo: NIE

Fotobunka: po celej výške vstupu do kabíny

**Dvere:** kabínové: 1100 x 2000 mm (š x v), automatické, stranové otváranie

 Nerez brúsená

 šachtové: 1 100 x 2000 mm (š x v), automatické, stranové otváranie

 Nerez brúsená

 PO EW 30

**Signalizácia:** v hlavnej stanici: **digitálny ukazovateľ polohy**

 v ostatných staniciach: **digitálny ukazovateľ polohy**

**Ostatné vybavenie výťahu:** telefonické dorozumievacie zariadenie, rebrík do priehlbne, osvetlenie šachty,

**Imobilné prevedenie podľa EN81-70 Prístupnosť výťahov vrátane osôb s obmedzenou schopnosťou pohybu a orientácie.**

V ponuke je uchádzač povinný predložiť:

1. Úplnú t**echnickú špecifikáciu predmetu zákazky**, s uvedením podrobného opisu jednotlivých prvkov a **špecifikáciou ceny**.
2. Projektový plán realizácie diela (**Technologický postup**) so zreteľom na minimalizáciu dopadov realizácie diela na fungovanie nemocnice a jednotlivých kliník. Technologický postup musí zohľadňovať požiadavku na komplexné ukončovanie častí diela po jednotlivých úsekoch tak, aby vplyv na pacientov, personál a návštevníkov nemocnice bol minimalizovaný v každej etape realizácie diela. Musí obsahovať Popis opatrení na zníženie hlučnosti, prašnosti a zabezpečenia čistoty dotknutých priestorov, miestností a prístupových komunikácií a Plán ochrany zdravia pracovníkov počas realizácie diela, ktorý zohľadní aj špecifické riziká lokality.
3. Podrobný časový plán realizácie diela (**Harmonogram plnenia**).
4. **Vizuálnu prezentáciu** (v listinnej resp. fotografickej forme) ponúkaných výťahov, najmä kabín a osadenia dverí do stavebného otvoru, za účelom dosiahnutia estetickej ekvivalencie v súlade so stávajúcimi výťahmi. Za estetickú ekvivalenciu sa považuje pohľadová ekvivalencia diela/zariadenia/materiálu/výrobku, vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku – zariadenia na miesto jeho určenia, z pohľadu pozorovateľa, používateľa pri prirodzenom osvetlení ako aj pri umelom osvetlení.

Technické a kvalitatívne požiadavky:

Všetky práce a služby musia byť vykonávané tak, aby kvalitatívne vyhovovali požiadavkám STN a iným platným normám a predpisom o vykonávaní servisu daného typu zariadenia a s dôrazom na profylaktickú činnosť za účelom predchádzať poruchám výťahov a obmedzeniu rizika výpadku na minimum a zvlášť zabezpečenia maximálnej bezpečnosti prevádzky výťahov. Za týmto účelom je potrebné v ponuke a v zmluve taxatívne a jednoznačne vymedziť, ktoré činnosti bude zhotoviteľ vykonávať. Uchádzač je povinný uviesť akým spôsobom bude priebežne výkon takto zabezpečovanej služby dokumentovaný, vrátane vyhotovenia potrebnej dokumentácie a zmien v dokumentácii, ak je to potrebné.

Uchádzač v postavení zhotoviteľa musí mať vytvorený systém dispečingu, ktorý v prípade potreby umožní zásah technika zo strany zhotoviteľa **do jednej hodiny** od nahlásenia poruchy s tým, že poruchy kvalifikované ako bežné, odstráni **do dvoch hodín od nahlásenia poruchy**.

Minimálny rozsah preventívnej údržby (mesačná periodicita)

**Výťahový stroj**

V paušále je kontrola a zriadenie axiálneho ložiska, brzdy, vycentrovanie el. motora, výmena gúm spojky, doplnenie oleja, zriadenie el. motora, oprava brzdového magnetu. Do paušálu nespadá pretesnenie, výmena oleja, puzdier, brzdy, ložísk, čapov, kladiek a opravy, ktoré nie je možné vykonať na mieste.

**Výťahový rozvádzač a elektroinštalácia v strojovni**

V paušále je oprava a vyčistenie kontaktov, cievok, relé, stýkačov, oprava el. inštalácie, zriadenie elektrických prístrojov. Do paušálu nespadá výmena elektronických prístrojov**Rýchlostný regulátor**

V paušále je kompletné nastavenie a výmena pružín. Do paušálu nespadá čiastočná alebo generálna oprava, výmena púzdier, výmena kladiek, výmena ložísk a lanka.**Laná**

V paušále je ich nastavenie a upevnenie. Do paušálu nespadá výmena lán alebo ich skrátenie.

**Kabína a rám**

V paušále je nastavenie zachytávačov, závesu kabíny, zriadenie tlačidiel kabíny, zriadenie váženia kabíny, nastavenie vodiacich čeľustí , nastavenie mechanizmu kabínových dvier, zriadenie elektrických spínačov, upevnenie kabíny v ráme, vyčistenie mechanizmov kabíny, nastavenie podlahy kabíny pokiaľ nie je nutná jej demontáž, dotiahnutie spojov. Do paušálu nespadajú rôzne úpravy kabíny, výmena podlahy, podlahovej krytiny a výmena jednotlivých častí kabíny.

**Kabínové dvere**

V paušále je oprava a nastavenie dverného spínača, oprava a nastavenie dverných uzáverov, zriadenie a nastavenie zatváracieho mechanizmu, dotiahnutie mechanických spojov, oprava a nastavenie fotobunky, oprava a nastavenie motora otvárania a zatvárania dverí. Do paušálu nespadá úprava alebo výmena dverí a ich častí, dielenská oprava, opravy zámočníckeho charakteru, výmena fotobunky a jej častí (relátko, pätica), oprava motora otvárania a zatvárania dverí, ktorá sa nedá vykonať na mieste.

**Šachtové dvere**

V paušále je oprava a nastavenie dverného spínača, oprava a nastavenie dverných uzáverov, zriadenie a nastavenie zatváracieho mechanizmu, dotiahnutie mechanických spojov. Do paušálu nespadá úprava alebo výmena dverí a ich častí, dielenská oprava, opravy zámočníckeho charakteru.

**Šachta**

V paušále je odstránenie nánosov vazelíny a oleja, t.j. nečistôt vzniknutých mazaním a prevádzkou výťahu podľa pokynov z odbornej prehliadky. Do paušálu nespadá čistenie šácht od papiera a pod. Opravy ohradenia, čistenie priehľadných stien, čistenie konštrukcií v šachte v priehľadných šachtách, uvoľňovanie nosníkových napätí, maľovanie šachty prípadne jej úpravy.

**Privolávače**

V paušále je výmena signáliek, oprava kontaktov, dotiahnutie mechanických spojov. Do paušálu ale nespadá ich výmena alebo úprava.

**Elektroinštalácia a spínače v šachte**

V paušále je dotiahnutie spojov, úprava a oprava závesu káblov, oprava a nastavenie spínačov. Do paušálu ale nespadá výmena častí elektroinštalácie ani výmena spínačov.

**Protiváha**

V paušále je nastavenie závesu, dotiahnutie mechanických spojov. Do paušálu nespadá opásanie, stredná alebo generálna oprava, úpravy závesu alebo konštrukcie.